पाएं अपने शहर की ताज़ा ख़बरें और फ्री ई-पेपरडाउनलोड करें
संपूर्ण लॉकडाउन के बाद बिहार सरकार की चिंता ग्रामीण क्षेत्रों के लोगों के लिए रोजगार उपलब्ध कराने की है। इसको लेकर पटना में CM नीतीश कुमार ने एक हाईलेवल की बैठक की। इस बैठक में सभी जिलों के पदाधिकारी और राज्य सरकार के उच्च अधिकारी वीडियो कांफ्रेसिंग के जरिये जुड़े। सभी ने इस आपदा काल में किस तरह से रोजगार उपलब्ध कराया जाए, इस पर विस्तार से बताया। इसके बाद नीतीश ने रोजगार उपलब्ध कराने को लेकर निर्देश दिए।
CM नीतीश ने अधिकारियों को दिए जरूरी निर्देश-
अधिकारियों ने CM को क्या-क्या कहा
इससे पहले ग्रामीण विकास विभाग के प्रधान सचिव अरविंद कुमार चौधरी ने महात्मा गांधी राष्ट्रीय ग्रामीण रोजगार गारंटी योजना के साथ-साथ ग्रामीण क्षेत्रों में रोजगार सृजन से संबंधित कार्य योजना की बारे में जानकारी दी। नगर विकास एवं आवास विभाग के प्रधान सचिव आनंद किशोर ने भी शहरी क्षेत्रों में रोजगार सृजन को लेकर किए जा रहे काम की जानकारी दी। आपदा प्रबंधन विभाग के प्रधान सचिव प्रत्यय अमृत ने सभी जिलों में सामुदायिक किचन संचालन की जानकारी दी। सभी जिलों के उप-विकास आयुक्त वीडियो कॉन्फ्रेंसिंग के माध्यम से जुड़े हुए थे।
CM क्या-क्या बोले
इस बैठक में CM नीतीश कुमार ने कहा कि कोरोना संक्रमण को नियंत्रित करने के लिए लॉकडाउन लगाया गया है। लॉकडाउन के दौरान इच्छुक सभी लोगों को रोजगार उपलब्ध कराने के लिए तत्परता से काम करें। सबको रोजगार मिले यह सुनिश्चित करना है, कोई मजदूर काम से वंचित न रहे। पिछली बार भी लॉकडाउन के दौरान बाहर से आए हुए लोगों के साथ-साथ यहां के भी इच्छुक लोगों के लिए मनरेगा के माध्यम से रोजगार सृजित किए गए थे। इस बार भी मनरेगा के माध्यम से लोगों को काम का अवसर देना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn